### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Motivering

Det er altid tragisk, når der sker ulykker i byen. Således også især når det vedrører drukneulykker og særligt i de mørke og kolde måneder. Vi har et levende natteliv langs åen og en rivende udvikling på de bynære havnearealer, hvor bosætningen på [adresse] når tæt på 6.000 borgere inden årets udgang. Vi oplever derfor en stigende trafik til og fra [adresse], men der er også et stigende antal aktiviteter i tilknytning til FTL-havnen.

Teknik og Miljø arbejder lige nu med at styrke sikkerheden ved å og havn over flere faser. I fase 1 har Teknik og Miljø igangsat Benny Rasmussen som hegn, redningsstiger og termiske kameraer, i arbejdet med øget sikkerhed ved [adresse] og langs de bynære havnearealer. Behovet for sikkerhedstiltag er dog større end budgettet på 4. mio. kr. rækker til og som Teknik og Miljø nu har brugt til fase 1.

Forslagsstillerne ønsker, at der afsættes midler til flere af projekterne i fase 2, baseret på anbefalingerne fra de eksterne rådgivere og beredskabet. De ønskede anlæg er:

? Permanente hegn på udvalgte områder ved [adresse] og åen

? Årstidsbestemte hegn langs forkanten på bassin 7 (ved [adresse]), [adresse] og “isflagerne” ved [adresse]

? Redningstov langs havnefronten ved særligt udsatte steder

I arbejdets tredje fase ønsker forslagsstillerne, at der sættes fokus på andre arealer end Teknik og Miljøs på de bynære havnearealer. Det gælder de de tilgrænsende områder, som forvaltes af Kultur og Borgerservice, Private Ejer-/Grundejerforeninger, Projektudviklere og Bygherrer. Forholdene bør bl.a. sikres bedre på FTL-havnen med en budgetbevilling til Kultur og Borgerservice og en yderligere bevilling til Teknik og Miljø for at være primus motor på tiltagene. Teknik og Miljø stiller i den forbindelse sin viden og erfaring med sikkerhedstiltag til rådighed i involverende samarbejder, som bør etableres med de førnævnte grundejere. Dette vil øge sikkerheden før, under og efter byggerierne.

Endelig bør der reserveres midler til driften af de nye sikkerhedstiltag. Det gælder både de anlæg, som Teknik og Miljø selv kan finansiere og ovenstående nye tiltag under fase 2. Teknik og Miljø igangsætter i efteråret et særskilt arbejde om en revurderet belysningsplan på havnearealerne. Belysning øger både den konkrete sikkerhed og den generelle sikkerhed. Forligspartierne ønsker der afgives en hensigtserklæring for at finde midler til implementering af dette arbejde.

Forslag

Det foreslås derfor, at:

1) Teknik og Miljø udarbejder en vurdering over forskellige scenarier for de ønskede anlæg i etape 2, herunder økonomien og implementeringshorisont. Vurderingen skal ligge klar til

2) Kultur og Borgerservice og Teknik og Miljø modtager budgetbevillinger til at dække arbejdet med implementering af etape 3.

3) Der afsættes midler i budgettet til at dække driften af de nye sikkerhedstiltag, som igangsættes i etaperne.

4) Forligspartierne afgiver en hensigtserklæring om at finde midler til implementering af en revurderet belysningsplan for havnen.

Finansiering

De ønskede vurderinger og undersøgelser forudsættes afholdt inden for Teknik og Miljøs økonomiske ramme. Driftsmidler til rådgiverfunktionen i fase 3 og til driften af de nye tiltag, foreslås dækket af et eventuelt økonomisk råderum. De resterende forslag omhandler anlægsmidler og håndteres derfor først i Budget 2024, hvor de nødvendige midler til projekterne også er endeligt vurderet.

På vegne af byrådsgruppen for Det Konservative Folkeparti, Venstre og Socialdemokratiet.

Steve Henriksen (KF)

Adam Andresen (V)

Nikolai Andresen (S)

Werner Johansen (S).